Milazzo

Milazzo (Milazzu an sicilian) a l'é un comun dla Sicilia ëd 32.722 abitant Font: ISTAT - Bilansi demogràfich al 31/05/2008 ., an provincia ëd Messin-a.

A resta al lìmit ossidental ëd l'ansen con ël midem nòm, a la base ëd na penìsola ch'a intra ant ël mar Mediterani.

 Stòria 
Na prima ampiantassion neolìtica an sël teritòri a armonta al 4000 aGC anviron.
As arteuvo ëd marche ëd necròpoj datàibij al sécol ch'a fa XIV aGC.
Ij sìcuj as son anstalasse antra ij sécoj IX aGC e VIII aGC, fin-a a la fondassion dla sità greca ëd Mylai dël 649 aGC an sle prime montà dla strèita penìsola ch'a caraterisa ël teritòri dla còsta.

Sì-davzin, ij cartaginèis a son ëstàit batù dai roman dël III sécol aGC an na bataja naval.

Ant l'época norman-a la sità a l'é stàita fortificà e dël sécol ch'a fa XIII Federich II dë Svevia a l'ha fabricaje ël potent castel, al qual jë spagneuj ëd Ferdinand d'Aragon-a a l'han giontà na sinta ant ël sécol ch'a fa XVI.

Ëd luj 1860, a Milass Garibaldi a l'ha fàit patì na gròssa dësconfita ai soldà borbònich.

 Leu d'anteresse 
Ël castel
La catedral veja
Ël santuari ëd San Fransesch ëd Pàula
La catedral neuva
Ël Palass dij Giùdes
La ca dla comun-a a goerna dle testimonianse dl'Arnassiment, na biblioteca bin fornìa e dle piture.

 Aministrassion 
Ël sìndich a l'é Carmelo Pino (dal 14/06/2010).

 A pòrto sò nòm 
Ansen ëd Milass

 Anliure esterne 
 Sit istitussional

 Arferiment